“ทองไทย” เปิดตลาด ราคาคงที่ ทองคำแท่ง ขายออกบาทละ 28,200 รูปพรรณ 28,700 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” คงที่ ทองคำแท่ง ขายออกบาทละ 28,200 รูปพรรณ 28,700 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” คงที่ ทองคำแท่ง ขายออกบาทละ 28,200 รูปพรรณ 28,700 บ.
26 ต.ค. 2563

สมาคมค้าทองคำ รายงานราคาทอง (96.5%) วันนี้ (26 ต.ค.63) เมื่อเวลา 09.27 น.ที่ผ่านมา ราคาคงที่ไม่เพิ่มไม่ลด เมื่อเทียบกับประกาศราคาซื้อขายครั้งเดียวเมื่อวันเสาร์ (24 ต.ค.) ที่ราคาปรับตัวลดลง 50 บาท โดยตลอดสัปดาห์ที่ผ่านมาราคาทองปรับตัวขึ้น 150 บาท
โดยราคาทองคำแท่งวันนี้ รับซื้ออยู่ที่บาทละ 28,100.00 บาท ขายออกที่ราคาบาทละ 28,200.00 บาท
ทองรูปพรรณ รับซื้ออยู่ที่ราคาบาทละ 27,591.20 บาท ขายออกที่บาทละ 28,700.00 บาท
ราคาทองคำ Spot เช้านี้เคลื่อนไหวที่บริเวณ 1,900 ดอลลาร์ หลังจากปิดตลาดเมื่อคืนวันศุกร์ที่ผ่านมาเพิ่มขึ้นเล็กน้อย 60 เซนต์  สู่ระดับ 1,905.2 ดอลลาร์ เนื่องมาจากยังคงได้รับแรงหนุนจากการเข้าซื้อสินทรัพย์ปลอดภัยท่ามกลางความไม่แน่นอนเกี่ยวกับมาตรการกระตุ้นเศรษฐกิจสหรัฐรอบใหม่ของสหรัฐ และ การอ่อนค่าของสกุลเงินดอลลาร์